1 SPS priedas

**SIUNTŲ PRISTATYMO PASLAUGŲ TEIKIMO**

**TECHNINĖ SPECIFIKACIJA**

1. Perkančioji organizacija planuoja pirkti skubių siuntų pristatymo paslaugas Lietuvos Respublikoje.

**2. Bendri reikalavimai teikėjams:**

2.1. Paslaugos turės būti teikiamos vadovaujantis Lietuvos Respublikos pašto įstatymu ir kitais teisės aktais, reglamentuojančiais minėtų paslaugų teikimą;

2.2. Su laimėtoju bus pasirašoma siuntų pristatymo paslaugų teikimo sutartis, kurios trukmė – 36 mėn.;

2.3. Paslaugos teikėjas įsipareigos paskirti kontaktinius asmenis sutarties vykdymo kontrolei ir probleminiams klausimams spręsti;

2.4. Turi būti sudaryta galimybė Užsakovo nurodytiems siuntėjams iškviesti kurjerį Užsakovo sąskaita. Iškvietimai turi būti priimami elektroninėje sistemoje, esant poreikiui, privalo išlikti galimybė iškviesti kurjerį telefonu. Turi būti numatyta galimybė užsakyti kurjerio iškvietimą nustatytu periodiškumu, papildomai neformuojant atskirų užsakymų.

2.5. Paslaugos teikėjas įsipareigos tvarkyti paimtų siuntų apskaitą: kiekvieną mėnesį (ne vėliau kaip iki 10 kito mėnesio dienos) pateikti paslaugos užsakovui išsamią informaciją apie praėjusį mėnesį suteiktas paslaugas bei PVM sąskaitą faktūrą, joje nurodant pasiuntinių pašto paslaugų teikimo sutarties numerį ir jos sudarymo datą;

2.6. Siuntos iš Sveikatos priežiūros įstaigų įvairiose Lietuvos Respublikos vietovėse turės būti paimamos, apskaitomos ir saugiai bei operatyviai pristatytos perkančiajai organizacijai, o siuntos iš paslaugos užsakovo taip pat saugiai ir operatyviai - Sveikatos priežiūros įstaigoms ar kitoms institucijoms;

2.7. Pasiuntinį iškvietus iki 12 valandos, siunta turi būti paimama tą pačią dieną, jei iškvietimas gautas po 12 val. – siunta paimama sekančią darbo dieną;

2.8. Siuntos į/iš Lietuvos Respublikos perkančiai organizacijai turės būti pristatomos per vieną darbo dieną nuo siuntos paėmimo dienos (išskyrus prieš šventines ir laisvas nuo darbo dienas; kai siuntinys paimamas prieš šventines ar prieš laisvas nuo darbo dienas, jis turi būti pristatytas adresatui pirmos darbo dienos eigoje) siunčiančioms įstaigoms iškvietus pasiuntinį adresais, nurodytais 1 lentelėje:

2.9. Siuntų paėmimo adresai gali būti keičiami/papildomi apie tai suderinus elektroniniu paštu tarp užsakovo ir paslaugos teikėjo.

2.10. Paslaugos teikėjas privalės suteikti skubioms siuntoms numerius arba brūkšninius kodus;

2.11.  Paslaugos teikėjas privalės grąžinti skubias siuntas, kurių nebuvo galima įteikti gavėjams, užsakovui ar jo padaliniams, nurodant to priežastis;

**2.12. Paslaugos teikėjas privalės turėti internetu pasiekiamą skubių siuntų paieškos sistemą, kurios pagalba būtų galima stebėti skubių siuntų judėjimo kelią bei jų faktinę būseną:**

**2.12.1. Teikėjas kartu su pasiūlymu pateikia turimos vartotojų informavimo sistemos funkcionalumo aprašymą, trumpą naudotojo vadovą ir ekrano nuotraukas, kuriose būtų pavaizduoti pagrindiniai sistemos įrankiai, kurių pagalba vartotojas gauna reikalingą informaciją. Vietoje ekrano nuotraukų teikėjas gali pateikti nuorodą į vartotojų informavimo sistemą ir prisijungimo prie testinės aplinkos duomenis.**

2.13. Paslaugos teikėjas įsipareigos nedelsiant raštu ir tą pačią dieną (jei aplinkybės išaiškėjo ne darbo dieną - kitą darbo dieną) telefonu informuoti perkančiąją organizaciją apie bet kokias aplinkybes, kurios trukdytų jam atlikti paslaugų teikimą numatytomis sąlygomis bei terminais;

2.14. Nedelsiant el. paštu ir telefonu (nustačius pakuotės pažeidimą ne darbo metu - kitą darbo dieną) susisiekti su Užsakovu, esant siuntos pakuotės pažeidimui, galinčiam paveikti siuntos turinį. Jokiais atvejais nepriimti vienašališko sprendimo dėl pažeistos siuntos utilizavimo nesuderinus su Užsakovu.

2.15. Paslaugos teikėjas įsipareigos užtikrinti sutarties vykdymo metu iš perkančios organizacijos gautos ir su sutarties vykdymu susijusios informacijos konfidencialumą ir apsaugą bei tinkamą pacientų duomenų saugumo lygį pagal BDAR.

2.16. Paslaugų kiekiai yra preliminarūs ir gali kisti pagal faktinį poreikį, tačiau neviršijant sutartyje nurodytos maksimalios sutarties vertės.

2.17. Siuntų pristatymo laikas į Valstybinio patologijos centro, viešosios įstaigos Vilniaus universiteto ligoninės Santaros klinikų filialą:

Darbo dienomis I - IV: nuo 7.30 iki 17.00 val.;

V: nuo 7.30 iki 15.45 val.;

Prieš šventines dienas: nuo 7.30 iki 16.00 val.

Lentelė Nr. 1

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Paslaugos pavadinimas | Preliminarus kiekis\*  vnt./36 mėn. | Siuntos vnt. įkainis Eur be PVM | PVM dydis, % | Siuntos vnt. įkainis Eur su PVM | Bendra suma **Eur be PVM** |
| *1* | *2* | *3* | *4* | *5* | *6* | *7* |
| 1 | Siuntos svoris nuo 0 iki 2 kilogramų | 7205 |  |  |  |  |
| 2 | Siuntos svoris nuo 2 kilogramų iki 5 kilogramų | 550 |  |  |  |  |
| 3 | Siuntos svoris nuo 5 kilogramų iki 10 kilogramų | 200 |  |  |  |  |
| 4 | Siuntos svoris nuo 10 iki 20 kilogramų | 150 |  |  |  |  |
|  |  |  |  |  | Bendra suma be PVM: |  |
|  |  |  |  |  | PVM suma |  |
|  |  |  |  |  | Bendra suma, Eur su PVM |  |

\*Pastaba: nurodyti preliminarūs kiekiai nelaikomi maksimaliais